Diari Oficial de la Generalitat Valenciana


Sumari del DOGV 3722, del 03-04-2000 (2000/2358)

RESOLUCIÓ de 2 de març de 2000, Direcció General de Promoció Cultural y Patrimoni Artístic, per la qual es procedix a la revalidació d'informes i la resta de tràmits produïts en els procediments sobre declaració de Béns d'Interès Cultural incoats amb anterioritat a la Llei del Patrimoni Cultural Valencià, d'acord amb allò que s'ha establit en la seua disposició transitòria primera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/03/02/(1)/dof/vci/html**

### Dades del document

Número de DOGV
:   3722

Data del DOGV
:   03-04-2000

Secció del DOGV
:   I. DISPOSICIONS GENERALS

Número del document
:   2000/2358


Data del document
:   02-03-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * ben cultural
    * legislació
    * protecció del patrimoni
    * patrimoni cultural

RESOLUCIÓ de 2 de març de 2000, Direcció General de Promoció Cultural y Patrimoni Artístic, per la qual es procedix a la revalidació d'informes i la resta de tràmits produïts en els procediments sobre declaració de Béns d'Interès Cultural incoats amb anterioritat a la Llei del Patrimoni Cultural Valencià, d'acord amb allò que s'ha establit en la seua disposició transitòria primera. [2000/X2358]
  
D'acord amb allò que s'ha establit en la disposició transitòria primera de la Llei del Patrimoni Cultural Valencià, Llei 4/1998, d'11 de juny, de la Generalitat Valenciana, respecte a la continuació d'expedients sobre declaració de Bé d'Interès Cultural incoats amb anterioritat a l'entrada en vigor de la dita llei: «per resolució de la Conselleria de Cultura, Educació i Ciència s'establiran els requisits de revalidació dels informes i la resta de tràmits produïts fins llavors en els dits expedients».
  
Per tot això, en virtut de les competències establides en el Decret 86/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura, Educació i Ciència, esta direcció general resol:
  
Primer
  
Els expedients incoats per a la declaració de Bé d'Interès Cultural, incoats amb anterioritat a l'entrada en vigor de la Llei 4/1998, continuaran la seua tramitació d'acord amb esta llei, sempre que es produïsca la seua revalidació d'acord amb les següents determinacions:
  
A) La revalidació dels informes emesos per les institucions consultives es produirà d'acord amb els següents criteris:
  
1. La revalidació d'estos informes es produirà automàticament sempre que en ells no existisca cap referència a l'àmbit territorial de la declaració, o, si és procedent, esta estiga referida a un àmbit nacional. La revalidació es produirà als efectes previstos en l'article 27.5 de la Llei 4/1998.
  
2. En el cas en què en els dits informes es faça referència a un àmbit territorial provincial, serà automàtica la revalidació, llevat que esta Direcció General entenga que no procedix la revalidació, consideració que haurà de motivar-se a través del corresponent informe dels serveis tècnics en el qual es justifique la falta de revalidació. Esta situació excepcional haurà de tindre com a fonament la interpretació dels objectius de la declaració en qüestió d'acord amb la nova legislació aplicable, interpretació de què es desprendrà la falta d'equivalència en els criteris que van determinar la incoació en relació amb els que actualment exigix la Llei 4/1998.
  
3. Quan l'àmbit territorial siga local no es produirà la revalidació.
  
Tant en el cas en què s'estime que no procedix la revalidació quan l'àmbit de la declaració siga provincial, com en el cas en què l'àmbit territorial siga local, els efectes de la falta de revalidació podran ser els següents:
  
1. Es procedirà a la desincoació per mitjà de resolució d'esta direcció general, degudament motivada.
  
2. Es continuarà la instrucció de l'expedient des del moment anterior a la sol·licitud d'informes a les institucions consultives.
  
B) En relació amb els informes tècnics que consten en l'expedient administratiu, s'entendrà que la seua revalidació és automàtica, i podran completar-se perquè continguen totes les prescripcions que preveu la Llei del Patrimoni Cultural Valencià per a la declaració, d'acord amb l'article 28 de la dita norma.
  
C) Quant a la revalidació de tràmits procedimentals o administratius, esta es produirà automàticament.
  
Segon
  
Una vegada s'haja procedit a establir en quina mesura els tràmits i informes de cada expedient incoat per a la declaració de Bé d'Interès Cultural és susceptible de revalidació, este centre directiu dictarà una resolució en què es posarà de manifest la dita revalidació, el moment procedimental en què es pot continuar l'expedient, així com les determinacions que d'acord amb la nova Llei hauran de completar-se, i la dita resolució s'haurà de publicar en el Diari Oficial de la Generalitat Valenciana i haurà de notificar-se als interessats en l'expedient.
  
Tercer
  
La present resolució es publicarà en el Diari Oficial de la Generalitat Valenciana.


Còpia Permalink ELI